open-index/open-wikipedia-markdown huggingface dataset:
Visentini

**Visentini** is de Familiennaam von

* Antonio Visentini (1688–1782), italieenschen Maler,
* Bruno Visentini (1914–1995), italieenschen Politiker,
* Giovanni Visentini, italieenschen Reeder,
* Luca Visentini (* 1969), italieenschen Gewerkschafter,
* Paola Visentini, italieensche Prähistorikerin,
* Roberto Visentini (* 1957), italieenschen Radrennfohrer.

**Visentini** betekent ok

* Cantieri Navali Visentini, spaansche Warft,
* Visentini-Klass, Klass von Fähren.
Bomlitz

**Bomlitz** betekent

* Bomlitz, Oort in de Gemeen Bomlitz in’n Landkreis Heidkreis, Neddersassen,
* Bomlitz, Stroom in de Lümbörger Heid, de in de Böhm münnt.
Roberto Visentini

**Roberto Visentini** (* 2. Juni 1957 in Gardone Riviera) is en ehmalger italieensch Radrennfohrer.

He weer Profi van 1978 bit 1990. Sien gröttste Spood weer 1986 de Gewinn van de Gesamtwertung van den Giro d’Italia. He hett mehrere Deelstrecken bi den Giro un de Vuelta wunnen. Bi de Tour de France 1988 belegg he Platz 22 in de Gesamtwertung. 

## Wat he schafft hett
* Italieensch Meester Eenerverfolgung 1979
* Giro d’Italia, 1986 und Platz 2 1983
* 5 Deelstrecken van den Giro d’Italia: 1983, 1984, 1986 un 1987 (2)
* 2 Deelstrecken van den Vuelta 1980
* Giro del Trentino 1981
* Tirreno–Adriatico 1983

## Teams
* Vibor (1978)
* CBM Fast-Gaggia (1979)
* San Giacomo (1980)
* Sammontana-Campagnolo (1981–1982)
* Inoxpran (1983)
* Carrera (1984–1988)
* Malvor-Sidi-Colnago (1989)
* Jolly Componibili-Club 88 (1990)

## Weblinks
* Roberto Visentini in de Datenbank van Radsportseiten.net
Dannhost

**Dannhost** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Langloh.

Dannhost is fröher as Deel von Wieckhost tellt worrn.

## Geografie

De Oort liggt in de Lümbörger Heid. Dat Water ut dat Rebeed flütt över’n Dannhostgraven in de Veers. In’n Oosten liggt dat Pietzmoor, dat ok Deel von dat Naturschuulrebeed Lümbörger Heid is.

De Naveröörd sünd Snevern in’n Noorden, Pietz un Möhr in’n Oosten, Häbe, Fraas un Hämsen in’n Süüdoosten, Wieckhost un Schüllern in’n Süüdwesten un Stimbeck, Hasselhoff un Gallhoorn in’n Noordwesten.

## Historie

### Verwaltungsgeschicht

De Oort hett vör 1852 to de Amtsvaagdie Snevern in dat Amt Rodenborg tohöört un is in dat Johr denn in dat ne’e Amt Snevern wesselt. Dit Amt hett blots söven Johr bestahn. Von 1859 bet 1885 hett Dannhost to dat Amt Soltau höört. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 2011 Heidkreis heten deit.

De Oort hett von öllers bi de Gemeen Langloh bihöört, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört Dannhost binnen de Gemeen to de Oortschop Langloh, de en egen Oortsvörsteiher hett.

### Religion

Dannhost is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Dannhost is de freewillige Füürwehr Langloh mit tostännig.

### Verkehr

Dör Dannhost löppt de Kreisstraat 33, de in’n Noordoosten bi Gallhoorn de Landsstraat 171 krüüzt un denn in Zoarn in de L&nbsp;170 münnt. In’n Süüdoosten föhrt de K&nbsp;33 över Hämsen un Gröps na Woltern.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 15 Kilometer in’n Oosten von Dannhost an de B&nbsp;3.

De nächste Bahnhoff is good twee Kilometer wied weg in’n Noorden de Bahnhoff Snevern an de Heidbahn.

### Scholen

De Kinner ut Dannhost gaht in Snevern op de Grundschool an’t Pietzmoor.
Dannhorst

**Dannhorst** betekent

* Dannhorst, Oort in de Gemeen Celle in’n Landkreis Celle, Neddersassen,
* Dannhorst, Oort in de Gemeen Nienhagen in’n Landkreis Celle, Neddersassen.

Dat is ok de hoochdüütsche Naam von

* Dannhost, Oort in de Gemeen Snevern in’n Landkreis Heidkreis, Neddersassen.
Wieckhorst

**Wieckhorst** is de Familiennaam von

* Alfons Wieckhorst (* 1927), plattdüütschen Schriever,
* Ute Wieckhorst (* 1971), düütsche Schauspelerin.

**Wieckhorst** is de hoochdüütsche Naam von

* Wieckhost, Oort in de Gemeen Snevern in’n Landkreis Heidkreis, Neddersassen.
Hast

**Hast** () is en Dörp in de Gemeen Heemsbünnen (Samtgemeen Bootel) in’n Landkreis Rodenborg, Neddersassen.

## Geografie

De Oort liggt in’n Westen von de Lümbörger Heid twüschen Rodau un Wiedau. In’n Oosten liggt dat Holt Hartwedel.

De Naveröörd sünd Worth in’n Noorden, Heemsbünnen in’n Oosten, Bootel in’n Süüdoosten, Hassel in’n Süden, de Hartmannshoff in’n Süüdwesten, Grafel in’n Westen un Rodenborg in’n Noordwesten.

## Historie

Hast höört to de Waterdörper.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rodenborg in’n Kanton Rodenborg höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Rodenborg in’n Kanton Rodenborg.

De Oort hett vör 1885 to de Huusvaagdie Rodenborg in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör tohoopgahn is un den hüdigen Landkreis Rodenborg billt hett.

1928/1929 is de Gemeen Hast mit de Gemeen Worth tohoopgahn. Mit de Gemeenreform in Neddersassen an’n 1. März 1974 is de Gemeen Hast denn Deel von de Gemeen Heemsbünnen worrn.

### Inwahnertall

: * tohoop mit Worth

### Religion

Hast is evangeelsch-luthersch präägt un höört to dat Kaspel von de Stadtkark in Rodenborg.

För de Kathoolschen is de Corpus-Christi-Kark in Rodenborg tostännig.

De Karkhoff Hast/Worth liggt op halven Weg twüschen de beiden Dörper.

## Kultur

### Verenen

Schüttensport warrt in’n Schüttenvereen Waterdörper bedreven, de an’n 10. August 1919 in Worth grünnt worrn is.

För de Dörpvereens gifft dat dat Dörpgemeenschopshuus, dat twüschen Worth un Hast steiht.

## Weertschop un Infrastruktur

Hast hett en egene freewillige Füürwehr, de 1935 grünnt worrn is un ehr Sprüttenhuus op halven Weg twüschen de Dörper hett.

### Verkehr

Dör Hast löppt de Kreisstraat 206, de in’n Noorden över Worth an de Bundsstraat 71 ran geiht un in’n Süüdwesten na de B&nbsp;440 un wieder na Karkwals un Süderwals. De B&nbsp;71 föhrt in’n Noordwesten na Rodenborg un Zeven un in’n Süüdoosten över Brookel un Hemslingen na Neenkerken un Soltau. De B&nbsp;440 föhrt in’n Noordwesten na Rodenborg an de B&nbsp;215 un in’n Süüdoosten na Wittörp un Visselhöövd. En lüttjere Straat löppt in’n Oosten von Hast direkt na Bootel.

De nächste Autobahn is de Autobahn 1 (Afsnidd Hamborg–Bremen). De Opfohrt 49 Bokel liggt so 21 Kilometer in’n Noordwesten von Hast an de B&nbsp;71 un de Opfohrt 50 Stuckenbossel ok 21 Kilometer in’n Noordwesten an de B&nbsp;75. De Opfohrt 25 Veern-Noord op de Autobahn 27 liggt so 22 Kilometer in’n Süüdwesten an de B&nbsp;215.

De nächste Bahnhoff is so bi söven Kilometer wied weg in’n Noordwesten de Bahnhoff Rodenborg an de Bahnlien Hamborg–Bremen. Von 1906 bet 1958 hett dat ok Personenverkehr op de Bahnlien Bremervöör–Wasra geven. De Bahnhööv Heemsbünnen un Brookel legen fiev Kilometer in’n Noordoosten.

## Footnoten
Hansahlen

**Hansahlen** () is en Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Snevern.

De Oort is vondaag kumplett mit Snevern tohoopwussen.

## Geografie

De Oort liggt in de Lümbörger Heid. Dat Water ut dat Rebeed flütt över’n Osterwe’er Beek na de Ruschwe hen af. In’n Oosten liggt dat Naturschuulrebeed Lümbörger Heid.

De Naveröörd sünd Wintemaur-Gäbesdörp in’n Noorden, Reinsählen, Baal un Höpen in’n Noordoosten, Snevern in’n Süden, Zoarn in’n Süüdwesten un Osterwe un Issell in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Snevern in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Lauenbrüch in’n Kanton Töst.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett fröher bi de Buurschop Snevern un later bi de Gemeen Snevern mit bihöört. De Gemeen Snevern is an’n 1. März 1974 mit de Gemeenreform in Neddersassen noch wedder düüdlich grötter worrn. Sietdem höört de Oort binnen de Gemeen to de Oortschop Snevern.

### Inwahnertall

### Religion

Hansahlen is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Kultur

Dat Heimaathuus von’n Heimaatbund Snevern — de Theeshoff — liggt in Hansahlen.

## Weertschop un Infrastruktur

För Hansahlen is de freewillige Füürwehr Snevern mit tostännig.

### Verkehr

Hansahlen is anbunnen an de Landsstraat 171, de in’n Noordoosten na Wintemaur an de Chaussee un dor an de Bundsstraat 3 ran geiht un in’n Süüdoosten över Snevern, Schüllern un Sprengel na Neenkerken. In’n Noordwesten löppt de Kreisstraat 31 na Issell un Wessloh.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 16 Kilometer in’n Süüdoosten von Hansahlen an de B&nbsp;3.

De nächste Bahnhoff is so bi twee Kilometer wied weg in’n Süden de Bahnhoff Snevern an de Heidbahn.

In’n Noorden von Hansahlen liggt de Segelflegerplatz Höpen.

### Scholen

De Kinner gaht op de Grundschool Hansahlen.

## Footnoten
Insel (Mehrdüdig Begreep)

**Insel** betekent

* Insel, en Stück Land, dat op all Sieden von Water ümgeven is,
* Verkehrsinsel, en Bowark, dat de Fohrbahnen von en Straat vonenanner trennt,
* Insel, Oortsdeel von Stendal,
* Insel Verlag, en Verlag,
* Insel Range, Bargen in Viktorialand, Antarktika,
* Mount Insel, Barg in Viktorialand, Antarktika.

Dat is ok de hoochdüütsche Naam von

* Issell, Oort in de Gemeen Snevern in’n Landkreis Heidkreis, Neddersassen.
Natalja Jewgenjewna Mischkutjonok

**Natalja Jewgenjewna Mischkutjonok** (russisch: *Наталья Евгеньевна Мишкутёнок*; * 14. Juli 1970 in Minsk) is en ehmalge russisch Ieskunstlöperin, de in’n Paarloop antreeden is.  

De 1,59 m groot Sportlerin hett in Sankt Petersburg ünner Trainerin Tamara Moskwina traineert. Van 1987 bit 1994 weer hör Ieslooppartner Artur Dmitrijew.

1988 sünd se eerstmals bi Europameesterschapen antreeden un keemen up den 4. Platz. Een Johr later wunnen se de Bronzemedaille bi de Europameesterschapen in Birmingham. Den Platz hemm se 1990 in Leningrad noch mal reckt. Ebenfalls in 1990 sünd se eerstmals bi de Ieskunstloop-Weltmeesterschapen 1990 in Halifax antreeden un wunnen ok dor de Bronzemedaille. Nah den Rückträe van hör Landslüüd Jekaterina Gordejewa un Sergei Grinkow wurrn de beid 1991 sowohl Europameester as ok Weltmeester. 1992 hemm se dat noch mal schafft un wurrn todem ok noch Goldmedaillenwinner bi de Olympisch Spelen in Albertville. 

Nah hör Olympiasieg sünd Mischkutjonok un Dmitrijew to de Profis wesselt. Se leeten sück aber för de Olympisch Winterspelen 1994 reamateuriseeren un wunnen dor achter de ok reamateuriseerten Gordejewa un Grinkow de Sülvermedaille. Tovör weern se russisch Viezmeester wurrn un harrn bi de Europameesterschap van dat Johr de Bronzemedaille wunnen.

Dat Paar hett en nee, hüüd faken kopeert, Paarlooppirouette as Eerst up dat Ies brocht. Nah de Olympisch Winterspielen 1994 hett sück dat Paar trennt.

Natalja Mischkutjonok truck in de in die USA un hett dor den Ieshockeyspeler Craig Shepherd heiraadt. Mit hüm is se in de 1990er Johren gelegentlich bi Showveranstaltungen uptreeden. Se hemm sück aber scheeden laaten un Mischkutjonuk hett Alan Hainline heiraadt. An’n 16. Januar 2006 keem hör gemeensam Dochter Natascha Alena to Welt. Mischkutjonuk arbeit as Trainerin in Hurst, Texas.

## Weblinks
* Natalja Mischkutjonok in de Datenbank van Sportsreference.com (engelsch)
Daniel Little McFadden

**Daniel Little McFadden** (* 29. Juli 1937 in Raleigh, North Carolina) is en US-amerikaansch Ökonometriker.

McFadden kreeg 2000 tosommen mit James Joseph Heckman den Pries för Wertschaftswetenschapen van de sweedsch Rieksbank in‘  Gedenken an Alfred Nobel för de Entwicklung van Theorien un Methoden to de Analyse van diskret Entscheedungen tospraaken. 

## Werdegang
McFadden kreeg en B.S. in Physik un 1962 en Dokter in Verhollenswetenschapen van de University of Minnesota, wo Leonid Hurwicz en van sien Lehrer weer. Af 1964 hett McFadden an de University of California, Berkeley arbeit, an de he van 1969 bit 1979 en Professur för Wertschapswetenschapen inneharr. Van 1977 bit 1991 weer he Perfesser an dat Massachusetts Institute of Technology in Cambridge (Massachusetts). Siet 1991 is he weer Perfesser in Berkeley mit Swoorpunkt up computational statistics un Direkter van dat *Econometrics Laboratory*, siet 2011 todem Perfesser an de University of Southern California

2005 weer McFadden wählt Präsident van de American Economic Association.

## Forschung
McFadden hett to ökonometrisch Methoden för diskrete Entscheedungen forscht. En Bispeel is dat Logit-Regressionsmodell. Diskrete Entscheedungen teeken sück dör en inschränkt Antall van Mögelkeiten ut, de sück binär modelleeren laaten. En 1 stunn etwa för „Ereignis is intreeden“ un en 0 för „Ereignis is nich intreeden“. Bispeelswies lett sück ünnersöken, *of* en Individuum arbeit, un nich as tovör, *wu völ* Stünnen dat arbeit.

Mit Logit-Modellen laaten sück aber ok Wohrschienlichkeiten bzw. relative Häufigkeiten modelleeren, wiel de numerisch tüschen 0 (=0% relative Häufigkeit) un 1 (=100% relative Häufigkeit) swanken. Bispelen dorför sünd Wahlergevnisse oder de Inträewohrschienlichkeit van Natuurkatastrophen. En van den eersten groot empirischen Gebruuk van dat Logit-Modell weer dorher McFadden sien Studie to de Grünnen van de Nahverkehrssellschopp Bay Area Rapid Transit in San Francisco Midden van de 1970er  Johren.

## Ehrungen
* 1975: John Bates Clark Medal
* 1977: Liddmaat van de American Academy of Arts and Sciences
* 1981: Liddmaat van de National Academy of Sciences
* 1986: Frisch-Medaille van de Econometric Society (mit Jeffrey A. Dubin)
* 2000: Nobelpries för Wertschapswetenschapen, tosommen mit James Joseph Heckman
* 2002: Richard-Stone-Pries (tosommen mit Kenneth Train)

## Privates
Heckman mit de Sozialogin Lynne Pettler-Heckman verheiraadt, mit de he twee Kinner hett: Jonathan (* 1982), Physiker an de University of Pennsylvania, un Alma (* 1986), Assistenzperfessersche för Geschichte an de University of California, Santa Cruz.

## Enkeld Nahwiesen


## Weblinks

* Homepage van McFadden, Berkeley University
* Daniel McFadden up de Sieden van den Nobelpries (engelsch)
* Kenneth Train sien Book ''Discrete Choice Methods with Simulation'' (kann man ahn Kösten rünnerlaaden). Train weer Schöler van McFadden.
Heber

**Heber** betekent

* Heber, Bargen in Neddersassen,
* Heber, Oort in’n Imperial County, Kalifornien, USA,
* Heber City, Oort in Utah, USA,
* Heber Springs, Oort in’n Cleburne County, Arkansas, USA,
* Heber-Overgaard, Oort in Arizona, USA,
* Heber, veer Personen in de Bibel.

Dat is ok de hoochdüütsche Naam von

* Häbe, Oort in de Gemeen Snevern in’n Landkreis Heidkreis, Neddersassen.

**Heber** oder **Héber** is de Familiennaam von

* Alberto Héber Usher (1918–1981), uruguayschen Politiker,
* Belinda Heber (* 1991), öösterrieksche Badmintonspelerin,
* Curt Heber (1897–1953), düütschen Utfinner un Ünnernehmer,
* Franz Alexander Heber (1815–1849), böhmschen Borgenforscher,
* Georg Michael Heber (1652–1702), düütschen Rechtswetenschopper,
* Gerhard Heber (1927–2010), düütschen Physiker,
* Henriette Heber (1795–1869), Grünnerin von de eerste Arbeidsvermiddlung in Dresden,
* Jan Heber (* 1998), düütschen Basketballspeler,
* Johann Jacob Heber (1666–1724), düütschen Geodäät un Kartograaf,
* Reginald Heber (1783–1826), brietschen anglikaanschen Bischop,
* Ricardo Héber (1927–2002), argentienschen Speersmieter,
* Richard Heber (1773–1833), brietschen Bibliophilen,
* Ulrich Heber (1930–2016), düütschen Botaniker.

Kiek ok bi: Häber.
James Joseph Heckman

**James Joseph Heckman** (* 19. April 1944 in Chicago, Illinois) is en US-amerikaansch Ökonom. He is in en Vöroort van Denver upwussen, wo he ok de School besöcht hett. Hüm wurr 2000 gemeensam mit Daniel Little McFadden de Pries för Wertschaftswetenschapen vun de sweedsch Rieksbank in‘  Gedenken an Alfred Nobel för de Entwicklung van Theorien un Methoden to de Analysen van selektiv Steekprooven tospraaken. 

## Leven
Heckman hett Mathematik an dat Colorado College studeert un dat Studium 1965 mit en B.A. afslooten. 1971 kreeg he an de Princeton University sien Ph.D. in Volkswertschapslehre. Tonächst weer Heckman Dozent an de Columbia University; siet 1973 lehrt he an de University of Chicago. Neben sien Lehrstohl leit Heckman ok dat Economics Research Center as ok dat Center for Social Program Evaluation an de Irving B. Harris School of Public Policy. 2004 kreeg he en Roop up en Lehrstohl för Mikroökonometrie an dat University College London. 2006 hett hüm dat University College Dublin to’n Perfesser nömmt.

Heckman hett in de Mikroökonomie dat Entscheedungsverhollen van Personen, Huushollen un Ünnernehmen ünnersöcht. He hett en eenfack Verfohren to dat Erkennen un Beheeven van Fehlern un Fehlinterpretatschonen van Selektschonsperzessen entwickelt.

He schreev eenig Arbeiten över de Wirkung van Sozialprogrammen up Sellschopp un Wertschap; so hett he etwa de Ergevnisse van dat High/Scope Perry Preschool Project ünnersöcht, in den vergleeken wurr, welker Infloot en Vörschool up den lateren Levensweg hemm kann.

## Ehrungen
* 1983: John Bates Clark Medal
* 1985: Liddmaat van de American Academy of Arts and Sciences
* 1992: Liddmaat van de National Academy of Sciences
* 2000: Nobelpries för Wertschapswetenschapen tosommen mit Daniel Little McFadden 
* 2014: Frisch-Medaille van de Econometric Society (mit Flavio Cunha un Susanne M. Schennach)
* 2016: Dan-David-Pries

## Warken
* *Sample selection bias as a specification error.* Econometrica, 1979, S. 153–161.
* *The common structure of statistical models of truncation, sample selection and limited dependent variables and a simple estimator for such models.* Annals of Economic and Social Measurement, Volume 5, number 4. NBER, 1976. 475-492.
* *The economics and econometrics of active labor market programs.* (mit Robert J. LaLonde un Jeffrey A. Smith) Handbook of labor economics 3 (1999): 1865-2097.
* J. Heckman un A. Krueger (Herutgever): Inequality in America: What Role for Human Capital Policy?, MIT Press 2003}}
* *Evaluating Human Capital Policy*. Princeton University Press. (2004)
* *Law and Employment: Lessons From Latin America and the Caribbean*. University of Chicago Press. (2003)
* *Incentives in Government Bureaucracies: Can Incentives in Bureaucracies Emulate Market Efficiency?*. Brookings. (2004)
* *Giving Kids a Fair Chance*. MIT Press, Cambridge, Massachusetts, USA 2013, ISBN 978-0-262019132.

## Weblinks

* Indrag bi de DNB
* James Heckman up de Sieden van den Nobelpries (engelsch)

## Enkeld Nahwiesen
Heckman

**Heckman** is de Familiennaam von

* Don Heckman (* 1932), US-amerikaanschen Saxofonspeler, Klarinettspeler un Musikkritiker,
* Gert Heckman (* 1953), nedderlandschen Mathematiker,
* James Heckman (* 1944), US-amerikaanschen Ökonoom,
* Ryan Heckman (* 1974), US-amerikaanschen Nordischen Kombinerer.

Kiek ok bi: Hagman, Hegmann, Heckmann.
Wintemaur

**Wintemaur** betekent

* Wintemaur-Gäbesdörp, Oort in de Oortschop Wintemaur von de Gemeen Snevern in’n Landkreis Heidkreis, Neddersassen,
* Wintemaur an de Chaussee, Oort in de Oortschop Ehrhoorn von de Gemeen Snevern in’n Landkreis Heidkreis, Neddersassen,
* Wintemaur, Staatsforst in de Gemeen Snevern in’n Landkreis Heidkreis, Neddersassen.
Lünzmöhl

De **Lünzmöhl** () is en Watermöhl an de Veers in dat Dörp Lünzen (Gemeen Snevern in’n Landkreis Heidkreis, Neddersassen).

## Historie

De Möhl kummt 1587 in dat Rodenbörger Geldregister toeerst in de Oorkunnen vör. Von 1747 bet in dat Johr 2000 weer de Möhl in Besitt von de Familie Heino. 1785 is en neet Möhlengebüüd boot worrn, dat aver al 1803 wedder afbrennt is. De Familie Heino hett de Möhl denn wedder nee opboot.

1897 is en Saagwark an de ünnerslächtige Watermöhl anboot worrn un 1905 hett de Möhl anfungen elektrischen Stroom to produzeren. 1909 is tosätzlich en Dampmaschien inboot worrn. De Möhl is in dat Johr 1913 mit en tosätzliche Etaasch utboot worrn. 1927 is för de Dampmaschien en Dieselmotoor kamen. De Möhl hett noch bet 1972 Mehl för de Broodfabrik Rugenbarger Möhl in Snevern herstellt. Na 1972 is de Möhl blots noch denn un wenn lopen un is 1978 ganz stillleggt worrn.

De Watermöhl harr fröher twee Möhlenrääd. Dat twete Rad is aver 2003 utboot worrn.

### Inwahnertall

## Footnoten





## Weblenken
Thonhof

**Thonhof** betekent

* Thonhof, Oort in de Stadt Windsbach in’n Landkreis Ansbach, Bayern,
* Thonhof, Oort in de Gemeen Hilgertshausen-Tandern in’n Landkreis Dachau, Bayern.

Dat is ok de hoochdüütsche Naam von

* Tunnhoff, Oort in de Gemeen Unnel in’n Landkreis Horborg, Neddersassen.

Kiek ok bi: Tonhof.
Tunnhoff

**Tunnhoff** () is en lütten Oort in de Gemeen Unnel (Samtgemeen Hanstää) in’n Landkreis Horborg, Neddersassen. De Oort höört polietsch al von öllers bi Wehlen mit bi.

## Geografie

De Oort liggt in de Lümbörger Heid un in dat Naturschuulrebeed Lümbörger Heid. Dat Water ut dat Rebeed flütt över’n Weseler Moorbeek na de Seev hen af.

De Naveröörd sünd Wesel in’n Noordoosten, Meenern, Unnel un Wils in’n Süüdoosten, Heimbeuk in’n Süden, Ehrhoorn un Wintemaur an de Chaussee in’n Süüdwesten, Wehlen in’n Westen un Inzmöhlen in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Unnel in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1885 to de Amtsvaagdie Garlstörp von dat Amt Winsen tohöört. Blots in de Johren 1852 bet 1859 hett de Oort för en Tied to dat Amt Solzhusen höört. Na 1885 weer dat in’n Kreis Winsen un 1932 is dat Deel von’n Kreis Horborg worrn.

De Oort hett fröher to de Buurschop un later de Gemeen Wehlen mit bihöört. Düsse Gemeen is an’n 1. Juli 1972 mit de Gemeenreform in Neddersassen Deel von de Gemeen Unnel worrn.

### Inwahnertall

### Religion

Tunnhoff is evangeelsch-luthersch präägt un höört to dat Kaspel von de Jakobi-Kark in Hanstää, to dat ok de Magdalenen-Kark in Unnel tohöört.

För de Kathoolschen is de St.-Maria-Kark in Äästörp tostännig, de siet 1. November 2014 to de Karkengemeen St. Petrus in Bookholt tohöört.

De Doden warrt op’n Karkhoff Wesel begraven.

## Weertschop un Infrastruktur

För Tunnhoff is de freewillige Füürwehr Wesel mit tostännig.

### Verkehr

Von Tunnhoff löppt en lüttjere Straat na Wesel an de Kreisstraat 27. Annere Straten gifft dat nich. De K&nbsp;27 geiht in’n Noordwesten över Inzmöhlen un Handörp na Will an de Bundsstraat 3 ran un in’n Süüdoosten na Unnel un in Sohrndörp an de Landsstraat 213. Von Wesel na Noorden föhrt de K&nbsp;73 na Schierhoorn.

De nächste Autobahn is de Autobahn 7 (Afsnidd Hamborg–Hannover). De Opfohrt 41 Äästörp liggt so 16 Kilometer in’n Süüdoosten von Tunnhoff an de K&nbsp;5.

De nächste Bahnhoff is so bi acht Kilometer wied weg in’n Noordwesten de Bahnhoff Handörp an de Heidbahn.

### Scholen

De Kinner ut Tunnhoff gaht na de Grundschool Äästörp.

## Literatur

* H. Schettler un I. Wischhof: *Ortschronik von Wesel mit Wehlen, Meiningen und Thonhof.* Unnel 1994

## Footnoten
Sottörp

**Sottörp** betekent

* Sottörp, Oort in de Gemeen Rosengoorn in’n Landkreis Horborg, Neddersassen,
* Sottörp, Oort in de Gemeen Amelkusen in’n Landkreis Lümborg, Neddersassen.
Putensen

**Putensen** is de hoochdüütsche Naam von

* Puunsen, Oort in de Gemeen Solzhusen in’n Landkreis Horborg, Neddersassen.

**Putensen** is de Familiennaam von

* Gregor Putensen (* 1935), düütschen Politiker,
* Thomas Putensen (* 1959), düütschen Künstler.
Sottörp (Amelkusen)

**Sottörp** () is en Dörp in de Gemeen Amelkusen (Samtgemeen Amelkusen) in’n Landkreis Lümborg, Neddersassen.

De Oort is vondaag mit Amelkusen to een Oort tohoopwussen.

## Geografie

De Oort liggt in de Lümbörger Heid en Stück in’n Süden von de Steed, an de de Lopau in de Luh münnt.

De Naveröörd sünd Olndörp in’n Noorden, Marßen un Drögennindörp in’n Noordoosten, Bätzendörp in’n Oosten, Tällme un Diersbüttel in’n Süüdoosten, Rehlen in’n Süden, Amelkusen un Etzen in’n Süüdwesten, Dernsen in’n Westen un Soosdörp, Rulfsen un Wohlenbüttel in’n Noordwesten.

## Historie

In’n Eersten Weltkrieg sünd 14 Soldaten ut Sottörp fullen oder vermisst un in’n Tweten Weltkrieg 44.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rulfsen in’n Kanton Garlstörp höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1852 to de Amtsvaagdie Amelkusen in dat Amt Winsen tohöört, von 1852 bet 1859 to dat Amt Solzhusen un denn von 1859 bet 1885 to dat Amt Lüün. Na 1885 weer dat in’n Kreis Lümborg, de 1932 mit’n Kreis Bleikd to’n ne’en un grötteren Kreis Lümborg tohoopgahn is.

De Oort weer fröher en Buurschop, to de ok Wohlenbüttel mit tohöört hett. Later sünd Sottörp un Wohlenbüttel aver twee egenstännige Gemenen worrn. An’n 1. April 1951 hett de Gemeen Sottörp en lütt Stück von dat Rebeed von de Gemeen Amelkusen tokregen, dat aver to de Tied blots acht Inwahners harr. De Gemeen Sottörp is an’n 1. Juli 1970 Deel von de Gemeen Amelkusen worrn. De Öörd weren to de Tied al to een Oort tohoopwussen un de Gemenen hebbt sounso al bi vele Themen eng tohooparbeidt.

### Inwahnertall

### Religion

Sottörp is evangeelsch-luthersch präägt un höört to dat Kaspel von de Hippolit-Kark in Amelkusen.

För de Kathoolschen is de Marien-Kark in Lümborg tostännig.

In Sottörp liggt de Pella-Kark von de Sülvstännige Evangeelsch-Luthersche Kark.

## Kultur

En Denkmaal för de Fullenen ut de twee Weltkrieg’ steiht in Amelkusen bi de Kark.

## Weertschop un Infrastruktur

För Sottörp is de freewillige Füürwehr Amelkusen mit tostännig.

### Verkehr

Dör Sottörp löppt de Bundsstraat 209, de in’n Noordoosten över Drögennindörp un Örzen na Lümborg geiht un in’n Süüdwesten över Etzen un Rehrhoff op Soltau to. Von de B&nbsp;209 geiht in’n Noorden de Landsstraat 234 af, de över Olndörp, Puunsen un Solzhusen na Winsen föhrt un sik in’n Süden foortsett över Diersbüttel na Wriel.

De nächste Autobahn is de Autobahn 7 (Afsnidd Hamborg–Hannover). De Opfohrt 42 Evendörp liggt so 13 Kilometer in’n Noordwesten von Sottörp an de L&nbsp;212.

De nächste Bahnhoff is so bi 18 Kilometer wied weg in’n Süden de Bahnhoff Wriel an de Bahnlien Ülzen–Langwedel. De Bahnhoff Lümborg an de Bahnlienen Wittenbarg–Bookholt un Hamborg–Hannover liggt 22 Kilometer in’n Noordoosten. Op de Bahnlien Lümborg–Soltau hett dat von 1913 bet 1977 Personenverkehr an’n Bahnhoff Amelkusen-Sottörp geven.

### Scholen

De Kinner ut Sottörp gaht na de Grundschool Amelkusen.

## Footnoten
Steffen Wesemann

**Steffen Wesemann** (* 11. März 1971 in Wolmirstedt) is en ehmalger Radrennfohrer.

## Karriere
Wesemann fung sien Profi-Loopbahn 1993 bi dat düütsch Radsportteam Telekom an, bi dat he bit 2006 fohren is. As Amateur harr he dor all de Neddersassen-Rundfohrt un de Freedensfohrt wunnen.

Wesemann gull as Klassikerspezialist, wiel he bi de Fröhjohrsrennen in Belgien un Frankriek besünners spoodriek weer. Aber ok in körtere Deelstreckenrennen weer he bannig goot, so hett he de Freedensfohrt as eenzig Fohrer insgesamt fiev Mal wunnen. Sien gröttste Eenzelerfolg weer aber de Sieg 2004 bi de Flannern-Rundfohrt (vör de beid Belgier Leif Hoste un Dave Bruylandts).

Siet den 19. September 2005 is Wesemann Swiezer Staatsbörger un geev sien düütsch Staatsbörgerschap af un is 2005 ok för de Swiezer Natschonalmannschap an de Rad-Weltmeesterschap antreeden. 

2007 reck he bi dat Rennen Paris–Roubaix nochmals Platz 3 achter Stuart O'Grady un Juan Antonio Flecha aber vör Bjorn Leukemans, Roberto Petito, Tom Boonen usw. 

In de Saison 2008 is Wesemann för Cycle Collstrop, het aber nah de Saison sien aktiv Loopbahn afslooten. 

## Familie

Steffen Wesemann ist de de Söhn van den ehmalgen Radrennfohrer un DDR-Meester in’t Straatenrennen Wolfgang Wesemann. He is verheiraadt un leevt mit Fru un een Kind to Tiet in Küttigen in de Swiez.

## Wat he schafft hett (Utwahl)
**1991**
* Gesamtwertung Berliner Etappenfahrt

**1992**
* Gesamtwertung Internatschonale Freedensfohrt
* Gesamtwertung Neddersassen-Rundfohrt

**1993**
* een Deelstreck Katalaansch Week

**1996**
* Gesamtwertung Internatschonale Freedensfohrt

**1997**
* Gesamtwertung Internatschonale Freedensfohrt

**1999**
* Gesamtwertung Internatschonale Freedensfohrt

**2000**
* Rund um Köln

**2003**
* Gesamtwertung Internatschonale Freedensfohrt

**2004**
* Flannern-Rundfohrt

## Teams
* 1993–2006 Team Telekom/T-Mobile Team
* 2007 Team Wiesenhof-Felt
* 2008 Cycle Collstrop

## Weblinks

* Steffen Wesemann in de Datenbank van Radsportseiten.net

## Enkeld Nahwiesen
Rehlingen

**Rehlingen** betekent

* Rehlingen, Oort in de Gemeen Langenaltheim in’n Landkreis Weißenburg-Gunzenhausen, Bayern,
* Rehlingen, Oort in de Gemeen Nittel in’n Landkreis Trier-Saarburg, Rhienland-Palz,
* Rehlingen, Oort in de Gemeen Rehlingen-Siersburg in’n Landkreis Saarlouis, Saarland,
* Rehlingen, Salzburger Eddelfamilie.

Dat is ok de hoochdüütsche Naam von

* Rehlen, Oort in de Gemeen Rehlen in’n Landkreis Lümborg, Neddersassen.

**Rehlingen** is de Familiennaam von

* Alexandra von Rehlingen (* 1959), düütsche Managerin,
* Julius Heinrich von Rehlingen-Radau (1662–1732), düütschen Augustiner un Choorherr.

Kiek ok bi: Rehling.
Wesemann

**Wesemann** is de Familiennaam von

* Alfred Wesemann (1874–?), öösterriekschen Maler,
* Arnd Wesemann (* 1961), düütschen Theaterwetenschopper un Journalist,
* Clemens Wesemann (1874–1942), düütschen Politiker,
* Eberhard Wesemann (* 1944), düütschen Verlagslekter, Rutgever un Översetter,
* Fried Wesemann (1915–2001), düütschen Journalist un SPD-Funkschonär,
* Friedrich Karl Wesemann (1893–?), düütschen Koptein,
* Gustav Wesemann (1879–na 1931), düütschen Manager,
* Hans Wesemann (1895–1971), düütschen Journalist un Gestapoagent,
* Hans Otto Wesemann (1903–1976), düütschen Journalist,
* Helmuth Wesemann (1918–2003), düütschen Fotograaf,
* Lars Wesemann (* 1964), düütschen Chemiker,
* Steffen Wesemann (* 1971), düütsch-Swiezer Radrennfohrer,
* Wolfgang Wesemann (* 1949), düütschen Radrennfohrer,
* Wolfgang Wesemann, düütschen Physiker.
Steddörp

**Steddörp** betekent

* Steddörp, Oort in de Gemeen Heeßel in’n Landkreis Rodenborg, Neddersassen,
* Steddörp, Oort in de Gemeen Heeßel in’n Landkreis Ülzen, Neddersassen.
Radenbeck

**Radenbeck** is de hoochdüütsche Naam von

* Raanbeck, Oort in de Gemeen Themsborg in’n Landkreis Lümborg, Neddersassen,
* Raombäk, Oort in de Gemeen Wittingen in’n Landkreis Gifhorn, Neddersassen.
Wendhausen

**Wendhausen** is de hoochdüütsche Naam von

* Wendhiusen, Oort in de Gemeen Schelbern in’n Landkreis Hilmssen, Neddersassen,
* Wendhusen, Oort in de Gemeen Lehre in’n Landkreis Helmstidde, Neddersassen,
* Wendhusen, Oort in de Gemeen Reinstörp in’n Landkreis Lümborg, Neddersassen,
* Wendhusen, wööstfullen Oort bi Soltgitter-Unnenro, Neddersassen,
* Wendhusen, bruunswieksche Eddelfamilie.

**Wendhausen** is de Familiennaam von

* Albrecht Wendhausen (1880–1945), düütschen Jurist un Politiker,
* Carl Wilhelm Wendhausen (1812–1872), düütschen Jurist un Politiker,
* Fritz Wendhausen (1890–1962), düütschen Schauspeler, Speelbaas un Dreihbookschriever,
* Hans-Hermann Wendhausen (* 1947), düütschen Politiker.
Volkstorf

**Volkstorf** betekent

* Volkstorf, Oort in de Marktgemeen Arnstorf in’n Landkreis Rottal-Inn, Bayern.

Dat is ok de hoochdüütsche Naam von

* Volkstörp, Oort in de Stadt Dassow in’n Landkreis Noordwestmekelborg, Mekelborg-Vörpommern,
* Volkstörp, Oort in de Gemeen Vastörp in’n Landkreis Lümborg, Neddersassen.

Kiek ok bi: Volksdorf.
Wendhusen

**Wendhusen** betekent

* Wendhusen, Oort in de Gemeen Lehre in’n Landkreis Helmstidde, Neddersassen,
* Wendhusen, Oort in de Gemeen Reinstörp in’n Landkreis Lümborg, Neddersassen,
* Wendhusen, wööstfullen Oort bi Soltgitter-Unnenro, Neddersassen,
* Wendhusen, bruunswieksche Eddelfamilie.

Kiek ok bi: Wendhiusen.
Sassendorf

**Sassendorf** betekent

* Sassendorf, Oort in de Marktgemeen Zapfendorf in’n Landkreis Bamberg, Bayern.

Dat is ok de hoochdüütsche Naam von

* Saßtrop, Gemeen in’n Landkreis Saust, Noordrhien-Westfalen,
* Sassendörp, Oort in de Gemeen Haunstörp in’n Landkreis Lümborg, Neddersassen.
Horndorf

**Horndorf** betekent

* Horndorf, Oort in de Gemeen Hollenthon, Bezirk Wiener Neustadt-Land, Niederösterreich, Öösterriek,
* Horndorf, von 1939 bet 1945 düütschen Naam von’n Oort Choryń in de Gemeen Kościan, Woiwodschop Grootpolen, Polen,
* Horndorf, von 1939 bet 1945 düütschen Naam von’n Oort Siedmiorogów Pierwszy in de Gemeen Borek Wielkopolski, Woiwodschop Grootpolen, Polen.

Dat is ok de hoochdüütsche Naam von

* Huurndörp, Oort in de Gemeen Reinstörp in’n Landkreis Lümborg, Neddersassen,
* Horndörp, Oort in de Gemeen Toschelop in’n Landkreis Lümborg, Neddersassen.
Dehnsen

**Dehnsen** is de hoochdüütsche Naam von

* Dähnsen, Oort in de Stadt Allefelle in’n Landkreis Hilmssen, Neddersassen,
* Dernsen, Oort in de Gemeen Amelkusen in’n Landkreis Lümborg, Neddersassen.
Bocken

**Bocken** betekent

* Bocken, Oort in de Gemeen Rehlen in’n Landkreis Lümborg, Neddersassen,
* Landgut Bocken, Kanton Zürich, Swiez,
* Groß Bocken, düütschen Naam von’n Oort Velká Bukovina in Tschechien,
* Klein Bocken, düütschen Naam von’n Oort Malá Bukovina in Tschechien.

Kiek ok bi: Böcken, Boken.
Longmont

**Longmont** betekent

* Longmont, Oort in Colorado, USA,
* Saint-Vaast-de-Longmont, Gemeen in dat Département Oise, Frankriek.
Longmont (Colorado)

**Longmont** is en 1871 grünnd Stadt in den US-Bundsstaat Colorado. Se liggt rund 50 km nördlich van Denver an den St. Vrain Creek. De Stadt hett 98.885 Inwahner (Stand: 2020) up en Flach van 56,4 km².

De Naam *Longmont* is ut de Naam van Major Stephen Harriman Long, de 1820 en Expeditschoon in de Gegend anführen dee, un dat franzöösch Wort „mont“ för „Barg“ entstahn.

## Bekannt Lüüd ut de Stadt
* Vance DeVoe Brand (* 1931), US-amerikaansch Astronaut

## Städtepartnerschapen
Longmont is Partnerstadt van:
* Chino (Nagano), Japan
* Ciudad Guzmán, Mexiko

## Weblinks

* Longmont, Colorado Local Information (engelsch)
Dernsen

**Dernsen** () is en Dörp in de Gemeen Amelkusen (Samtgemeen Amelkusen) in’n Landkreis Lümborg, Neddersassen.

## Geografie

De Oort liggt in de Lümbörger Heid, knapp annerthalv Kilometer af von de Luh.

De Naveröörd sünd Rulfsen in’n Noorden, Olndörp un Wohlenbüttel in’n Noordoosten, Amelkusen, Sottörp un Etzen in’n Oosten, Rehlen un Bocken in’n Süüdoosten, Oosterehlbeck un Rehrhoff in’n Süüdwesten, Swimmbeck in’n Westen un Thansen un Soosdörp in’n Noordwesten.

## Historie

In’n Eersten Weltkrieg sünd veer Soldaten ut Dernsen fullen oder vermisst un in’n Tweten Weltkrieg 20.

### Verwaltungsgeschicht

In de Franzosentied hett de Oort to dat Königriek Westfalen höört un dor toeerst 1810 bet 1811 to de Mairie Rulfsen in’n Kanton Garlstörp.

De Oort weer fröher opdeelt. Een enkelten Hoff hett to dat Amt Scharnbääk tohöört un de Rest to de Amtsvaagdie Amelkusen in dat Amt Winsen. 1795 hett dat Amt Scharnbääk sien Hoff an dat Amt Winsen afgeven. De Oort hett von 1852 bet 1859 to dat Amt Solzhusen tohöört un denn von 1859 bet 1885 to dat Amt Lüün. Na 1885 weer dat in’n Kreis Lümborg, de 1932 mit’n Kreis Bleikd to’n ne’en un grötteren Kreis Lümborg tohoopgahn is.

De Oort weer fröher en egenstännige Buurschop, to de ok de Öörd Etzen, Oosterehlbeek un Rehrhoff mit bihöört hebbt. 1852 sünd de veer Öörd aver all egene Gemenen worrn. 1929 is de Oort Deel von de Gemeen Etzen worrn, de an’n 1. März 1974 mit de Gemeenreform in Neddersassen sülvs Deel von de Gemeen Amelkusen worrn is.

### Inwahnertall

### Religion

Dernsen is evangeelsch-luthersch präägt un höört to dat Kaspel von de Hippolit-Kark in Amelkusen.

För de Kathoolschen is de Marien-Kark in Lümborg tostännig.

## Kultur

En Denkmaal för de Fullenen ut de twee Weltkrieg’ steiht in Amelkusen bi de Kark.

## Weertschop un Infrastruktur

För Dernsen is de freewillige Füürwehr Amelkusen mit tostännig.

### Verkehr

An Dernsen löppt de Kreisstraat 9 langs, de in’n Noordwesten na Soosdörp an de Kreisstraten K&nbsp;45 un K&nbsp;44 ran geiht un de in’n Süüdoosten in de Bundsstraat 209 münnt. De B&nbsp;209 föhrt in’n Noordoosten över Amelkusen un Drögennindörp na Lümborg un in’n Süüdwesten över Rehrhoff op Soltau to. In Amelkusen drippt de B&nbsp;209 ok op de Landsstraat 234, de in’n Noorden över Olndörp un Puunsen na Solzhusen löppt un in’n Süüdoosten över Diersbüttel na Wriel. 

De nächste Autobahn is de Autobahn 7 (Afsnidd Hamborg–Hannover). De Opfohrt 42 Ebendörp liggt so negen Kilometer in’n Noordwesten von Dernsen an de L&nbsp;212.

De nächste Bahnhoff is so bi 20 Kilometer wied weg in’n Süüdoosten de Bahnhoff Wriel an de Bahnlien Ülzen–Langwedel. Op de Bahnlien Lümborg–Soltau hett dat von 1913 bet 1977 Personenverkehr geven. De Bahnhoff Soosdörp leeg in düsse Tied twee Kilometer in’n Noordwesten.

### Scholen

De Kinner ut Dernsen gaht na de Grundschool Soosdörp.

## Footnoten





## Weblenken
Brauk (Landkreis Lümborg)

**Brauk** () is en lütten Oort in de Gemeen Bewick (Samtgemeen Bewick) in’n Landkreis Lümborg, Neddersassen. De Oort besteiht ut acht Hüüs.

## Geografie

Dat Water ut dat Rebeed flütt över’n Düsternhoopenbeek na de Roddau hen af.

De Naveröörd sünd Rottörp in’n Noorden, Handörp un Wittörp in’n Noordoosten, Bewick un Vögelsen in’n Süüdoosten, Mechtsen in’n Süden un Radbrouk in’n Westen.

## Historie

Brauk liggt twüschen de Autobahn 39 un de Gleise von de Bahnlien Hamborg–Hannover un hett dorüm swoor ünner Larm to lieden. As de Bahnlien op dree Gleise utboot worrn is, hett de Gemeen Bewick 2011 op egen Kösten en 1,5 Kilometer langen un 3,50 Meter hogen Larmschuulwall anleggt, de 500.000 Euro köst hett (300.000 för de Gemeen un 200.000 för de Düütsche Bahn). En Anrecht op Larmschuul harrn de Bewahners na dat Gesett nich, denn Brauk höört kumplett to dat Butenrebeed.

### Verwaltungsgeschicht

De Oort hett fröher to’n Kreis Lümborg tohöört, de 1932 mit’n Kreis Bleikd to’n hüdigen Landkreis Lümborg tohoopgahn is.

Brauk höört al jümmer bi de Gemeen Bewick mit bi.

### Religion

Brauk is evangeelsch-luthersch präägt un höört to dat Kaspel von de Peter-un-Paul-Kark in Bewick.

För de Kathoolschen is de Marien-Kark in Lümborg tostännig.

## Weertschop un Infrastruktur

För Brauk is de freewillige Füürwehr Bewick mit tostännig.

### Verkehr

An Brauk langs löppt de Kreisstraat 42, de in’n Noordwesten över Radbrouk na Luhdörp bi Winsen geiht un in’n Süüdoosten in Bewick in de K&nbsp;32 münnt. De K&nbsp;32 wedder föhrt in’n Noordoosten na dat Zentrum von Bewick un in’n Süüdwesten na Vögelsen.

De nächste Autobahn is de Autobahn 39 (Afsnidd Hamborg–Lümborg), de direkt bi Brauk langslöppt. De Opfohrt 5 Handörp von de Bundsstraat 404 op de A&nbsp;39 liggt direkt bi’n Oort. Op de B&nbsp;404 kummt een von Brauk aver nich direkt rop. Dorüm is de Opfohrt 6 Lümborg-Noord op de A&nbsp;39 söven Kilometer in’n Süüdoosten von Brauk an de K&nbsp;46 dichter bi as de Opfohrt 5.

De nächste Bahnhoff is so bi veer Kilometer wied weg in’n Süüdoosten de Bahnhoff Bewick an de Bahnlien Hamborg–Hannover.

### Scholen

De Kinner ut Brauk gaht na de Grundschool Bewick.

## Footnoten
Fabiano Fontanelli

**Fabiano Fontanelli** (* 24. April 1965 in Faenza) is en ehmalger italieensch Radrennfohrer un later Sportlich Baas. He weer Profi in de Johren 1989 bit 2003.

## Loopbahn
Sien gröttste sportlich Eenzelerfolge drüffen de Siege bi den Grand Prix Pino Cerami, 1995 (vör Francesco Casagrande un Felice Puttini) un bi Paris-Camembert, 1999 (vör Max Van Heeswijk un David Moncoutié) ween. He hett aber ok mehrere Deelstrecken bi den Giro d’Italia wunnen. Insgesamt sünd 36 Siege in sien Vita bi verscheeden Rennen vertekent. He keem man ok immer weer ünner Dopingverdacht.

## Weblinks
* Fabiano Fontanelli in de Datenbank van Radsportseiten.net
* Website van Fabiano Fontanelli

## Enkeld Nahwiesen
It

**It** betekent

* It, Stroom in Russland, de in de Wolga münnt,
* *[[It (Romaan)|It]]*, Romaan von Stephen King,
* .it, Topp-Level-Domään von Italien.

**IT** betekent

* Informatschoonstechnologie.

Kiek ok bi: It-Girl.
Hölderlin

**Hölderlin** is de Familiennaam von

* Eva Hölderlin-Liedecke († 2007), düütsche Organistin un Karkenmusikerin,
* Friedrich Hölderlin (1770–1843), düütschen Dichter,
* Heinrich Friedrich Hölderlin (1736–1772), düütschen Kloosterhoffmeester,
* Johanna Christiana Hölderlin (1748–1828), Moder von Friedrich Hölderlin.

**Hoelderlin** betekent ok

* Hoelderlin, düütsche Band.
Fontanelli

**Fontanelli** is de Familiennaam von

* Achille Fontanelli (1775–1838), italieenschen Generaal,
* Alfonso Fontanelli (1557–1622), italieenschen Kumponist, Schriever un Diplomaat,
* Camillo Fontanelli (1823–1891), italieenschen Politiker,
* Carlo Fontanelli (1843–1890), italieenschen Ökonoom,
* Carlo Fontanelli (* 1963), italieenschen Journalist,
* Enrico Fontanelli (1977–2014), italieenschen Keyboarder un Designer,
* Fabiano Fontanelli (* 1965), italieenschen Radrennfohrer,
* Paolo Fontanelli (* 1953), italieenschen Politiker,
* Sigfrido Fontanelli (1947–2004), italieenschen Radrennfohrer.

Kiek ok bi: Fontanella, Fontanelle.
Baffi

**Baffi** is de Familiennaam von

* Adriano Baffi (* 1962), italieenschen Radrennfohrer,
* Pierino Baffi (1930–1985), italieenschen Radrennfohrer.
Garstedt

**Garstedt** is de hoochdüütsche Naam von

* Gastää, Oort un Gemeen in’n Landkreis Horborg, Neddersassen,
* Garsteed, Oort in de Gemeen Noordersteed in’n Kreis Sebarg, Sleswig-Holsteen.
Sellhorn (Landkreis Heidkreis)

**Sellhorn** () is en lütten Oort in de Gemeen Bissen in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Wils.

## Geografie

De Oort liggt in de Lümbörger Heid un in dat Naturschuulrebeed Lümbörger Heid. Dat Water ut dat Rebeed flütt över’n Sprengbeek na de Smale Au hen af. Bi Sellhorn liggt de 132&nbsp;m över de See hoge Holtbarg. In’n Noorden liggt de Dodengrund.

De Naveröörd sünd Unnel in’n Noorden, Sohrendörp un Su’möhlen in’n Noordoosten, Döhl in’n Oosten, Hörpel un Volgern in’n Süüdoosten, Behrn in’n Süüdwesten, Habenbeck-Bobendörp un Habenbeck-Nerndörp in’n Westen un Wils in’n Noordwesten.

## Historie

Sellhorn is as Forsthuus anleggt worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wils in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1852 to de Amtsvaagdie Amelkusen von dat Amt Winsen tohöört un is 1852 denn in dat Amt Soltau wesselt. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn (de siet 2011 Landkreis Heidkreis heet).

De Oort hett fröher bi de Buurschop Volgern mit bihöört. De Buurschop is 1852 opdeelt worrn op de twee Gemenen Wils un Volgern. Sellhorn hett bi de Gemeen Wils bihöört, de an’n 1. März 1974 mit de Gemeenreform in Neddersassen Deel von de Gemeen Behrn worrn is. De Gemeen Behrn harr aver blots bet to’n 16. März 1974 Bestand un is denn Deel von de Gemeen Bissen worrn. Sietdem höört Sellhorn binnen de Gemeen to de Oortschop wils, de en egen Oortsvörsteiher hett.

### Inwahnertall

### Religion

Sellhorn is evangeelsch-luthersch präägt un höört to dat Kaspel von de Antoniuskark in Bissen.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

Bi’n Oort gifft dat den Friedwald Sellhorn.

## Weertschop un Infrastruktur

För Sellhorn is de freewillige Füürwehr Volgern mit tostännig.

### Verkehr

Dör Sellhorn löppt de Kreisstraat 34, de in’n Noordwesten na Wils geiht un in’n Süden na Volgern an de Landsstraat 212. De L&nbsp;212 föhrt in’n Noordoosten över Hörpel, Ebendörp un Äästörp na Garlstörp un in’n Süden över Bossel na Bissen.

De nächste Autobahn is de Autobahn 7 (Afsnidd Hamborg–Hannover). De Opfohrt 43 Bissen liggt so söven Kilometer in’n Süden von Sellhorn an de L&nbsp;211.

De nächste Bahnhoff is so bi 17 Kilometer wied weg in’n Noordwesten de Bahnhoff Wintemaur an de Heidbahn. Von 1906 bet 1970 hett dat ok Personenverkehr op de Bahnlien Winsen–Hützel geven. De Bahnhoff Ebendörp-Hörpel leeg söven Kilometer in’n Süüdoosten von’n Oort.

### Scholen

De Kinner ut Sellhorn gaht na de Grundschool Bissen. Fröher sünd de Kinner na de Volksschool in Bissen gahn.

## Footnoten
Wachlin

**Wachlin** is de Familiennaam von

* Klaus-Dieter Wachlin (* 1959), düütschen Footballspeler,
* Oliver G. Wachlin (1966–2017), düütschen Schriever.
Deetjen

**Deetjen** is de Familiennaam von

* Hanns Deetjen (1903–1995), düütschen Agrarfunkschonär,
* Heinrich Deetjen (1866–1933), düütschen Generaalmajor,
* Henrich Deetjen (1844–1916), düütschen Architekt,
* Johann Friedrich Gustav Deetjen (1833–1910), düütschen Koopmann un Mäzen,
* Stella Deetjen (* 1970), düütsche Entwicklungshelperin,
* Werner Deetjen (1877–1939), düütschen Germanist un Bibliothekar.

Kiek ok bi: Detjen.
Köser

**Köser** betekent

* H. Köser, düütsch Hannelsünnernehmen.

**Köser** is de Familiennaam von

* Johann Hinrich Köser (1835–1921), düütsch-engelschen Ünnernehmer.
Mugabe

**Mugabe** betekent

* Mugabe, Herrschertitel in dat Königriek Ankole un annere Länner.

**Mugabe** is de Familiennaam von

* Grace Mugabe (* 1965), Fro von Robert Mugabe,
* Leo Mugabe (* 1959), Geschäftsmann un Politiker ut Simbabwe,
* Robert Mugabe (1924–2019), Politiker ut Simbabwe,
* Sabina Mugabe (1934–2010), Politikerin ut Simbabwe,
* Sally Francesca Hayfron Mugabe (1931–1992), Politikerin ut Simbabwe, Fro von Robert Mugabe,
* Salomé Mugabe (* 1989), Lichtathletin ut Mosambik.

Kiek ok bi: Mugabi.
Koser

**Koser** oder **Koşer** is de Familiennaam von

* Anja Koser (* 1970), düütsche Handball- un Footballspelerin,
* Fatma Koşer Kaya (* 1968), nedderlandsche Avkatin un Politikerin,
* Henry Koser (1835–1921), düütsch-brietschen Ünnernehmer,
* Michael Koser (* 1938), düütschen Schriever,
* Otto Koser (1893–1941), düütschen Archivar,
* Peter Koser (1834–1891), düütschen kathoolschen Preester,
* Ralf Koser (* 1973), düütschen Judoka,
* Reinhold Koser (1852–1914), düütschen Historiker un Archivar,
* Ruth Koser-Michaëls (1896–1968), düütsche Teeknerin.

**Koser** betekent

* Koser, Stroom in Bayern, de in de Schorgast münnt.

Kiek ok bi: Coser, Köser.
Köver

**Köver** oder **Kövér** is de Familiennaam von

* Chris Köver (* 1979), düütsche Journalistin,
* László Kövér (* 1959), ungaarschen Politiker.

Kiek ok bi: Köfer.